पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कर्फ्यू के 20 दिन बीत बीत चुके हैं। जिसका बेहतर असर पर्यावरण पर देखने को मिला रहा है। इस दौरान वायु प्रदूषण का स्तर काफी कम रहा। कर्फ्यू के दौरान लगातार वायु प्रदूषण में सुधार हो रहा है। अभी शहर में (एयर क्वालिटी इंडेक्स) 50 से 70 के बीच बना हुआ है। विशेषज्ञों का मानना है कि कम वाहनों के चलने से ऐसा हो रहा है।
हालांकि इसका एक कारण बढ़ी हुई नमी भी है। दरअसल, प्रदूषण कंट्रोल बोर्ड प्रदूषण को धूल के छोटे और बड़े कणों समेत अन्य गैसें के प्रभाव से उसका आंकलन करते हैं। सागर शहर में प्रदूषण (एयर क्वालिटी इंडेक्स) पिछले 20 दिनों से स्थिर बना हुआ है। जनवरी में एक्यूआई 80 से 100 के बीच रहता था, जो अभी भी 50 से 80 के बीच आ रहा है। यानी हवा की गुणवत्ता साफ है।
प्रदूषण कंट्रोल बोर्ड (धूल के कण, नाइट्रोजन डाइक्साइड, सल्फर डाइक्साइड और कॉर्बन मोनोक्साइड) के अलग-अलग लेवल की जांच कर (एयर क्वालिटी इंडेक्स) निकाला जाता है। 16 अप्रैल से 5 मई के बीच एयर क्वालिटी इंडेक्स 48 से 70 तक दर्ज किया गया है। जबकि 6 अप्रैल को दोपहर 2 बजे का एयर क्वालिटी इंडेक्स 225 दर्ज किया गया था। जबकि 21 अप्रैल को यहीं इंडेक्स 76 पर रहा। उधर, मुख्य बाजारों के बंद होने के बाद ध्वनि का लेवल 55 से 60 के बीच दर्ज किया जा रहा है।
एयर क्वालिटी इंडेक्स के मानक
0-50 के बीच - सबसे अच्छा
51-100 के बीच - संतोषजनक
101 से 200 के बीच - सामान्य
201 से 300 के बीच - खराब
301 से 400 के बीच - बहुत खराब
401 से 500 के बीच - गंभीर
रात के तापमान में उतार-चढ़ाव, दिन का पारा 40 डिग्री पहुंचा
दो दिनों से पहले तक तापमान में अचानक हुए इजाफे के बाद अब तापमान में उतार-चढ़ाव का दौर जारी है। तापमान 40 डिग्री पर आकर स्थिर हो गया है। मौसम विभाग का कहना है कि पश्चिमी की ओर से आ रही शुष्क हवा के कारण तापमान चढ़ रहा है। इनका टकराव पूर्वी हवाओं से भी हो रहा है। उधर, हवा के साथ बादल भी आ रहे हैं। जिससे तापमान स्थिर है।
हल्की बूंदाबादी की भी संभावनाएं बन रही है। मौसम विभाग के अनुसार बुधवार को अधिकतम पारा 40.6 डिग्री रहा, जो सामान्य तापमान से 1 डिग्री ज्यादा रहा। न्यूनतम तापमान 24.0 डिग्री रहा। मौसम में सुबह की नमी 29% और शाम की नमी 21% रही। मंगलवार के मुकाबले दिन के तापमान में 0.4 डिग्री और 0.7 डिग्री का इजाफा हो चुका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva mag_Deva mag_Deva mag_Deva mag_Deva bho_Deva mag_Deva bho_Deva hin_Deva awa_Deva zho_Hant eng_Latn